Държавен вестник, бр. 96, 2016 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  96
хабилитационен процес и на тяхно място се 
записват нови деца и ученици за корекцион-
но-терапевтична и рехабилитационна работа.
(4) Броят на децата и учениците по ал. 3, 
включени в индивидуална или групова работа 
в логопедичния кабинет, зависи от тежестта 
на комуникативното нарушение, като:
1. при груповата работа броят на децата и 
учениците, с които работи един логопед, е:
а) при нарушения на артикулацията и при 
нарушения на темпа и ритъма на речта (за-
екване) – от 2 до 3 деца или ученици; 
б) при нарушения на писмената реч и при 
нарушения на математическите умения – от 
3 до 5 деца или ученици; 
2. при останалите комуникативни нару-
шения и обучителни трудности, посочени в 
чл. 21, се осъществява индивидуална работа 
с логопед.
(5) Броят на децата и учениците, вклю-
чени в индивидуална или групова работа 
в логопедичния кабинет, е в зависимост от 
тежестта на комуникативното нарушение и 
е в съответствие с държавния образователен 
стандарт за финансирането на институциите.
Чл. 21. Логопедите работят с деца и уче-
ници със следните комуникативни нарушения 
и обучителни трудности:
1. нарушения на артикулацията;
2. нарушения на плавността, темпа и ри-
тъма на речта (заекване);
3. специфични езикови нарушения (дисфа-
зия на развитието);
4. нарушения на писмената реч (дисграфия 
и дислексия);
5. нарушение на математическите умения 
(дискалкулия);
6. детска афазия;
7. дизартрия;
8. ринолалия;
9. вербална диспраксия;
10. гласови нарушения;
11. комуникативни нарушения при зрителни 
нарушения;
12. комуникативни нарушения при слухови 
увреждания;
13. комуникативни нарушения при аутис-
тичен спектър;
14. комуникативни нарушения при инте-
лектуална недостатъчност.
Чл. 22. Дейностите на центъра по чл. 9 и 
10 се извършват през цялата учебна година по 
предварително утвърден график, като някои 
от тях се осъществяват в неучебно време. 
Чл. 23. Центърът координира своята дей-
ност с училищата и с детските градини.
Чл. 24. Дейността на центъра по чл. 11 се 
планира по учебни години, учебни срокове, 
учебни седмици и учебни часове.
Чл. 25. (1) Логопедичната работа се осъ-
ществява в рамките на логопедични занятия.
(2) Логопедичните занятия се планират 
годишно в индивидуалната програма за ко-
рекционно-рехабилитационна работа с детето 
или ученика.
(3) Логопедичните занятия може да се 
провеждат индивидуално и/или групово, като 
продължителността им се определя с инди-
видуалната програма по ал. 2.
(4) Логопедичните занятия започват на 
15 септември и завършват на 15 юни на съ-
ответната учебна година. 
Заключителна разпоредба
Параграф единствен. Правилникът се из-
дава на основание чл. 50, ал. 5 от Закона за 
предучилищното и училищното образование.
Министър:  
Меглена Кунева
9469
МИНИСТЕРСТВО  
НА ЗЕМЕДЕЛИЕТО И ХРАНИТЕ
НАРЕДБА № 21 
от 23 ноември 2016 г.
за условията и реда за регистрацията, етике-
тирането и контрола на торове, подобрители 
на почвата, биологично активни вещества и 
хранителни субстрати
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят усло-
вията и редът за регистрацията, пускането 
на пазара, етикетирането и контрола върху 
торове, подобрители на почвата, биологично 
активни вещества и хранителни субстрати.
Чл. 2. (1) Българската агенция по без-
опасност на храните (БАБХ) осъществява 
регистрацията и контрола върху торовете, 
подобрителите на почвата, биологично ак-
тивните вещества и хранителните субстрати. 
(2) За осъществяване на дейностите по 
ал. 1 изпълнителният директор на БАБХ дава 
задължителни указания и утвърждава образ­
ци на заявления, уведомления, протоколи, 
декларации, становища, разпореждания, пред-
писания, дневници и други по тази наредба, 
които се публикуват на интернет страницата 
на БАБХ.
Г л а в а  в т о р а
РЕГИСТРАЦИЯ НА ТОРОВЕ, ПОДОБРИ­
ТЕЛИ НА ПОЧВАТА, БИОЛОГИЧНО АК-
ТИВНИ ВЕЩЕСТВА И ХРАНИТЕЛНИ 
СУБСТРАТИ
Чл. 3. (1) Регистрацията на торовете, по-
добрителите на почвата, биологично актив-
ните вещества и хранителните субстрати се 
извършва съгласно глава седма от Закона за 
защита на растенията.